**Утвърдил:**..................................

**ИРЕНА ПЪРВАНОВА**

**РЪКОВОДИТЕЛ НА**

**УПРАВЛЯВАЩИЯ ОРГАН НА ОПЕРАТИВНА ПРОГРАМА „ДОБРО УПРАВЛЕНИЕ”**

**Дата: …………………………… г.**

**Общи условия**

**ЗА изпълнение на проекти И ФИНАНСОВИ ПЛАНОВЕ, финансирани по Оперативна програма „Добро управление”**

**по процедури за директно предоставяне на безвъзмездна финансова помощ**

## СЪДЪРЖАНИЕ

[СЪДЪРЖАНИЕ 2](#_Toc466537689)

[РАЗДЕЛ І. Общи положения 5](#_Toc466537690)

[ЧЛЕН 1. ОБЩИ ПРАВИЛА 5](#_Toc466537691)

[раздел ІІ. прогнозиране и планиране 6](#_Toc466537692)

[ЧЛЕН 2. ПРОГНОЗИ 6](#_Toc466537693)

[ЧЛЕН 3. ПЛАНИРАНЕ И ПРОВЕЖДАНЕ НА ПРОЦЕДУРИ ЗА ВЪЗЛАГАНЕ НА ОБЩЕСТВЕНИ ПОРЪЧКИ. СКЛЮЧВАНЕ НА ДОГОВОРИ С ИЗПЪЛНИТЕЛИ 6](#_Toc466537694)

[раздел ІІІ. отчитане НА изпълнението на проекти/ФП 6](#_Toc466537695)

[ЧЛЕН 4. ИЗИСКВАНИЯ КЪМ ОТЧЕТНОСТТА 6](#_Toc466537696)

[ЧЛЕН 5. СЧЕТОВОДНА ОТЧЕТНОСТ 9](#_Toc466537697)

[раздел ІV. монитОринг, ВЕРИФИКАЦИЯ И КОНТРОЛ 10](#_Toc466537698)

[ЧЛЕН 6. МОНИТОРИНГ И КОНТРОЛ 10](#_Toc466537699)

[ЧЛЕН 7. ВЕРИФИЦИРАНЕ НА РАЗХОДИТЕ ОТ УО 10](#_Toc466537700)

[РАЗДЕЛ V. ПЛАЩАНИЯ 11](#_Toc466537701)

[ЧЛЕН 8. ПЛАЩАНИЯ ПО ДОГОВОРА/ЗАПОВЕДТА ЗА ПРЕДОСТАВЯНЕ НА БФП 11](#_Toc466537702)

[раздел VІ. ИЗМЕНЕНИЕ И/ ИЛИ ДОПЪЛНЕНИЕ НА ДОГОВОРа/ ЗАПОВЕДТА ЗА ПРЕДОСТАВЯНЕ НА БФП. ИЗМЕНЕНИЕ И/ИЛИ ДОПЪЛНЕНИЕ НА ПРОЕКТА. АКТУАЛИЗАЦИЯ НА ФП. ПРЕКРАТЯВАНЕ НА ДОГОВОРа/ ФИНАНСИРАНЕТО НА ПРОЕКТА/ФП 12](#_Toc466537703)

[ЧЛЕН 9. ИЗМЕНЕНИЕ И/ИЛИ ДОПЪЛНЕНИЕ НА ДОГОВОРА/ЗАПОВЕДТА ЗА ПРЕДОСТАВЯНЕ НА БФП. ИЗМЕНЕНИЕ И/ИЛИ ДОПЪЛНЕНИЕ НА ПРОЕКТА. АКТУАЛИЗАЦИЯ НА ФП. 12](#_Toc466537704)

[ЧЛЕН 10. ПРЕКРАТЯВАНЕ НА ДОГОВОРА/ ПРЕКРАТЯВАНЕ НА ФИНАНСИРАНЕТО НА ПРОЕКТА/ФП 14](#_Toc466537705)

[Раздел VІІ. оДИТНА ПЪТЕКА 14](#_Toc466537706)

[ЧЛЕН 11. ОДИТНА ПЪТЕКА, СЪХРАНЕНИЕ И ПРЕДОСТАВЯНЕ НА ДОКУМЕНТИ 14](#_Toc466537707)

[Раздел VІІІ. НЕРЕДНОСТИ И ВЪЗСТАНОВЯВАНЕ НА СРЕДСТВА 15](#_Toc466537708)

[ЧЛЕН 12. НЕРЕДНОСТИ 15](#_Toc466537709)

[ЧЛЕН 13. ВЪЗСТАНОВЯВАНЕ НА СРЕДСТВА ОТ БЕНЕФИЦИЕНТА НА УО 15](#_Toc466537710)

[Раздел ІХ. ИНФОРМИРАНЕ И КОМУНИКАЦИЯ 16](#_Toc466537711)

[ЧЛЕН 14. ОСИГУРЯВАНЕ НА ИНФОРМАЦИЯ И КОМУНИКАЦИЯ 16](#_Toc466537712)

[Раздел X. ПРАВО НА СОБСТВЕНОСТ 16](#_Toc466537713)

[ЧЛЕН 15. ПРАВО НА СОБСТВЕНОСТ ВЪРХУ РЕЗУЛТАТИТЕ И АКТИВИТЕ ПО ПРОЕКТА/ФП 16](#_Toc466537714)

[Раздел ХІ. ИЗМЕНЕНИЯ И ДОПЪЛНЕНИЯ НА ОБЩИТЕ УСЛОВИЯ 16](#_Toc466537715)

[ЧЛЕН 16. ИЗМЕНЕНИЯ И ДОПЪЛНЕНИЯ НА ОБЩИТЕ УСЛОВИЯ И ВЛИЗАНЕТО ИМ В СИЛА 16](#_Toc466537716)

[ПРИЛОЖЕНИЯ 17](#_Toc466537717)

**Списък на използваните съкращения**

|  |  |
| --- | --- |
| БЛ | Бюджетната линия, чрез която се финансира финансовия план |
| БФП | Безвъзмездна финансова помощ |
| ДДС | Данък върху добавената стойност |
| ЕСИФ | Европейски структурни и инвестиционни фондове |
| ЕСФ | Европейски социален фонд |
| ЗДДС | Закон за данък върху добавената стойност |
| ЗОП | Закон за обществените поръчки |
| ЗУСЕСИФ | Закон за управление на средствата от Европейските структурни и инвестиционни фондове |
| ИСУН | Информационна система за управление и наблюдение на средствата от Европейските структурни и инвестиционни фондове |
| Наредба № Н-3/2016 г. | Наредба № Н-3 от 2016 г. на министъра на финансите за определяне на правилата за плащания, за верификация и сертификация на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по оперативните програми и програмите за европейско териториално сътрудничество |
| ОПДУ/Програмата | Оперативна програма „Добро управление” |
| ПМС № 119/2014 г. | Постановление № 119 на Министерския съвет от 2014 г. за приемане на национални правила за допустимост на разходите по оперативните програми, съфинансирани от Европейския фонд за регионално развитие, Европейския социален фонд, Кохезионния фонд на Европейския съюз и от Европейския фонд за морско дело и рибарство, за финансовата рамка 2014-2020 г. |
| ПМС № 189/2016 г. | Постановление № 189 на Министерския съвет от 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014-2020 г. |
| ПМС № 162/2016 г. | Постановление № 162 на Министерския съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. |
| Регламент (ЕС) № 1303/2013 | [Регламент (ЕС) № 1303/2013 на Европейския парламент и на Съвета от 17 декември 2013 година](http://www.eufunds.bg/document/7748) за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета |
| Регламент (ЕС) № 1304/2013 | Регламент (ЕС) № 1304/2013на Европейския парламент и на Съвета от 17 декември 2013 г. относно Европейския социален фонд и за отмяна на Регламент (ЕО) № 1081/2006 на Съвета |
| Регламент (ЕС, Евратом) № 966/2012 | Регламент (ЕС, ЕВРАТОМ) № 966/2012 на Европейския парламент и на Съвета от 25.10.2012 г. относно финансовите правила, приложими за общия бюджет на Съюза и за отмяна на Регламент (ЕО, ЕВРАТОМ) № 1605/2002 на Съвета |
| УО | Управляващ орган на Оперативна програма „Добро управление” |
| ФП | Финансов план |
| БЛ | Бюджетна линия |

## 

## РАЗДЕЛ І. Общи положения

Тези Общи условия уреждат правата и задълженията на УО и БЕНЕФИЦИЕНТИТЕ на ОПДУ, които възникват във връзка с изпълнението на финансираните по ОПДУ ПРОЕКТИ И ФП, по процедури за директно предоставяне на безвъзмездна финансова помощ и при отчитането и контрола на извършените разходи по тези ПРОЕКТИ/ ФП[[1]](#footnote-2).

### ЧЛЕН 1. ОБЩИ ПРАВИЛА

1. БЕНЕФИЦИЕНТЪТ[[2]](#footnote-3) се задължава да изпълни ПРОЕКТА/ФП при спазване на договора/заповедта за предоставяне на БФП и на изискванията и условията на Насоките за кандидатстване по процедурата, правото на ЕС и националното законодателство[[3]](#footnote-4), тези Общи условия и указанията на УО.
2. При изпълнение на ПРОЕКТА/ФП БЕНЕФИЦИЕНТЪТ спазва принципите за добро финансово управление, публичност и прозрачност, определени в Регламент (ЕС, ЕВРАТОМ) № 966/2012.
3. БЕНЕФИЦИЕНТЪТ носи цялата отговорност за изпълнението и отчитането на ПРОЕКТА/ФП, като следва да осигури всички необходими за това финансови, човешки и материални ресурси.
4. БЕНЕФИЦИЕНТЪТ е длъжен при изпълнение на ПРОЕКТА/ФП да осигурява спазването на хоризонталните принципи[[4]](#footnote-5), когато това е приложимо.
5. БЕНЕФИЦИЕНТЪТ изпълнява ПРОЕКТА самостоятелно или съвместно с един или повече партньори, ако такива са посочени в ПРОЕКТА. ПАРТНЬОРИТЕ (ако е приложимо) участват в изпълнението на ПРОЕКТА в съответствие със споразумението за партньорство, сключено между тях и БЕНЕФИЦИЕНТА. Извършените от ПАРТНЬОРА разходи по ПРОЕКТА са допустими при същите условия, както и разходите, извършени от БЕНЕФИЦИЕНТА.
6. БЕНЕФИЦИЕНТЪТ осъществява текущо наблюдение и контрол на всички дейности, свързани с цялостното изпълнение на ПРОЕКТА/ФП и е отговорен за потвърждаване, че извършените от него разходи по ПРОЕКТА/ФП са въз основа на фактури и/или счетоводни документи с еквивалентна доказателствена стойност съгласно приложимото законодателство.
7. Цялата кореспонденция, свързана с изпълнението на договора/заповедта за предоставяне на БФП и/или на ПРОЕКТА/ФП се осъществява чрез ИСУН при спазване на изискванията на ЗУСЕСИФ, на съответните нормативни актове по прилагането му, на тези Общи условия и на Указанията за е-отчитане чрез ИСУН на проекти и финансови планове по ОПДУ[[5]](#footnote-6).

## раздел ІІ. прогнозиране и планиране

### ЧЛЕН 2. ПРОГНОЗИ

1. БЕНЕФИЦИЕНТЪТ е длъжен да представя на УО чрез ИСУН прогноза за предстоящи по ПРОЕКТА/ФП искания за плащане (*Приложение № 1*) до 15 декември и до 15 юни всяка година.
2. Прогнозата по ал. 1 се актуализира и изпраща на УО с всяко искане за авансово/междинно плащане.

### ЧЛЕН 3. ПЛАНИРАНЕ И ПРОВЕЖДАНЕ НА ПРОЦЕДУРИ ЗА ВЪЗЛАГАНЕ НА ОБЩЕСТВЕНИ ПОРЪЧКИ. СКЛЮЧВАНЕ НА ДОГОВОРИ С ИЗПЪЛНИТЕЛИ

1. БЕНЕФИЦИЕНТЪТ е длъжен да сключи договорите с изпълнители на дейностите по ПРОЕКТА/ФП в сроковете, посочени в плана по ал. 3, но не по-късно от датата на изтичане на крайния срок, предвиден за сключването на всички договори с изпълнители в договора/заповедта за предоставяне на БФП.
2. Срокът по чл. 48, ал. 2 от ЗУСЕСИФ започва да тече от изтичането на крайния срок, предвиден за сключването на всички договори с изпълнители в договора/заповедта за предоставяне на БФП. Срокът по чл. 48, ал. 2 от ЗУСЕСИФ спира да тече в случаите, определени в ПМС № 162/2016 г.
3. В срок до един месец от датата на сключване на договора/издаване на заповедта за предоставяне на БФП БЕНЕФИЦИЕНТЪТ представя за информация на УО чрез ИСУН план за сключване на договорите с изпълнители, подписан от законния му представител. В плана се посочват сроковете, в които БЕНЕФИЦИЕНТЪТ планира да сключи всеки конкретен договор с изпълнител на дейности по ПРОЕКТА/ФП. БЕНЕФИЦИЕНТЪТ изпраща на УО чрез ИСУН нов план при необходимост от неговото актуализиране, заедно с обосновка на промените.
4. БЕНЕФИЦИЕНТЪТ е длъжен да прилага правилата за възлагане на обществени поръчки, уредени в ЗОП и нормативните актове по прилагането му, когато се явява възложител по смисъла на закона.
5. БЕНЕФИЦИЕНТЪТ е длъжен да прилага правилата за избор на изпълнител, уредени в Глава четвърта на ЗУСЕСИФ и нормативните актове по прилагането й, когато не се явява възложител по смисъла на ЗОП.
6. БЕНЕФИЦИЕНТЪТ не следва да включва в договорите с изпълнителите изисквания за минимална стойност на разходите, които да бъдат отчитани към него.

## раздел ІІІ. отчитане НА изпълнението на проекти/ФП

### ЧЛЕН 4. ИЗИСКВАНИЯ КЪМ ОТЧЕТНОСТТА

1. БЕНЕФИЦИЕНТЪТ носи отговорност за отчитане на изпълнението на дейностите и на извършените и платени разходи по ПРОЕКТА/ФП пред УО чрез ИСУН при спазване на тези Общи условия, Указанията за е-отчитане чрез ИСУН на проекти и финансови планове по ОПДУ и на изискванията на Наредба № Н-3/2016 г. и Наредбата за определяне на условията, реда и механизма за функциониране на Информационна система за управление и наблюдение на средствата от Европейските структурни и инвестиционни фондове (ИСУН) и за провеждане на производства пред управляващите органи посредством ИСУН.
2. БЕНЕФИЦИЕНТЪТ отчита изпълнението на ПРОЕКТА/ФП и потвърждава разходите, свързани с него, като подава технически и финансови отчети и искания за плащане, заедно с придружаващите ги отчетни документи. При подаването на всяко искане за междинно/окончателно плащане БЕНЕФИЦИЕНТЪТ представя декларация, подписана от ръководителя на ПРОЕКТА/ФП (*Приложение № 2*).
3. БЕНЕФИЦИЕНТЪТ е длъжен да извършва междинно отчитане по ПРОЕКТА/ФП най-малко веднъж в рамките на календарната година или при поискване от УО, освен в случаите, когато по ПРОЕКТА/ФП не са извършени и платени разходи в рамките на съответната календарна година след началото на срока за изпълнение на ПРОЕКТА/ФП или след последното междинно отчитане.
4. В договора/заповедта за предоставяне на БФП могат да бъдат определени други срокове за междинно отчитане. В този случай съответните клаузи на тези Общи условия, които им противоречат, не се прилагат.
5. БЕНЕФИЦИЕНТЪТ има право да подава искания за плащане на месечна база, съобразени с периода за верифициране на разходите от УО по предходни искания за плащане и без ограничение на общата им стойност, отчитайки ограниченията по чл. 8, ал.7.
6. БЕНЕФИЦИЕНТЪТ извършва окончателното отчитане в срок до 30 дни след изтичане на посочения в договора/заповедта за предоставяне на БФП краен срок на допустимост на разходите.
7. БЕНЕФИЦИЕНТЪТ подава до УО годишен технически отчет по ПРОЕКТА/ФП в срок до 31 януари на годината, следваща отчетната година.
8. Техническите и финансови отчети трябва да съдържат пълна информация за всички аспекти на изпълнението на ПРОЕКТА/ФП за съответния отчетен период.
9. БЕНЕФИЦИЕНТЪТ отчита в годишните и окончателния технически отчети спазването на хоризонталните принципи[[6]](#footnote-7) при изпълнение на дейностите по ПРОЕКТА/ФП, когато е приложимо.
10. БЕНЕФИЦИЕНТЪТ отчита общите показатели за изпълнение и за резултат за инвестициите на ЕСФ (микроданни) относно участниците[[7]](#footnote-8) в ПРОЕКТА/ФП съгласно чл. 125, параграф 2, б. „г“ от Регламент (ЕС) № 1303/2013 и Приложение I към Регламент (ЕС) № 1304/2013 в съответствие с Указанията за е-отчитане чрез ИСУН на проекти и финансови планове по ОПДУ (когато е приложимо). При обработването на лични данни на участниците в ПРОЕКТА/ФП за посочената цел БЕНЕФИЦИЕНТЪТ е длъжен да спазва стриктно приложимото законодателство, свързано със защитата на личните данни.
11. При подаване на искане за плащане по ПРОЕКТА/ФП, в него се включват действително извършените и платени от БЕНЕФИЦИЕНТА и ПАРТНЬОРА (когато е приложимо) разходи за изпълнение на дейностите по ПРОЕКТА/ФП през съответния отчетен период.
12. БЕНЕФИЦИЕНТЪТ може да включи в искане за плащане и платени от него аванси към изпълнители по договори в случаите, когато в сключения договор с изпълнител е предвидено авансово плащане и от изпълнителя е предоставена фактура или друг счетоводен документ с еквивалентна доказателствена стойност за извършения разход.
13. Бенефициентът включва разходи за организация и управление в искане за плащане към УО, само когато има извършени и включени в същото или в предходни искания за плащане съотносими[[8]](#footnote-9) допустими преки разходи.
14. По изключение в искането за плащане могат да се включат и действително извършени и платени разходи през предходни отчетни периоди, които не са били отчетени своевременно или са били отчетени, но не са били верифицирани от УО. В последния случай разходите могат да бъдат включени в следващо искане за плащане при отстраняване на причината, поради която УО е отказал тяхната верификация, когато това е възможно.
15. БЕНЕФИЦИЕНТЪТ е длъжен да подаде анализ на заетостта на структурата/звеното въз основа на годишното планиране на дейността й/му и при отчитане на утвърдените й/му функции и задължения във връзка с ЕСИФ при отчитане на разходи за заплати и възнаграждения на служители, попадащи в обхвата на чл. 9, ал. 2 и чл. 27, ал. 2 от ПМС № 189/2016 г. Анализът следва да е утвърден от ръководителя на бенефициента.
16. Анализът по ал.15 се подава към искане за плащане, включващо разходи за заплати и възнаграждения на служители, попадащи в обхвата на чл. 9, ал. 2 и чл. 27, ал. 2 от ПМС № 189/2016 г. Бенефициентът е длъжен при изменение на някой от елементите на анализа да представи коригиран анализ към следващо искане за плащане, включващо разходи за заплати и възнаграждения на служители, попадащи в обхвата на чл. 9, ал. 2 и чл. 27, ал. 2 от ПМС № 189/2016 г.
17. БЕНЕФИЦИЕНТЪТ е длъжен да включва в обученията по ПРОЕКТА/ФП като обучаеми само лица от целевите групи по ПРОЕКТА/ФП, които са декларирали, че не са участвали в обучения с идентично съдържание, финансирани с публични средства. БЕНЕФИЦИЕНТЪТ прилага декларациите от обучените лица при подаване на искане за плащане, в което са включени разходи за съответното обучение.
18. При изпълнението и отчитането на ПРОЕКТА/ФП БЕНЕФИЦИЕНТЪТ следва да спазва изискванията на Наръчника[[9]](#footnote-10) на индикаторите по Оперативна програма „Добро управление“ и метаданните по индикаторите на ниво оперативна програма , отчитани по ПРОЕКТА/ФП.
19. БЕНЕФИЦИЕНТЪТ/ПАРТНЬОРЪТ (когато е приложимо) води подробна счетоводна отчетност, която следва да е достатъчна за установяване и проследяване на възстановим и невъзстановим ДДС по ПРОЕКТА/ФП. Той определя ДДС за възстановим или невъзстановим в съответствие с разпоредбите на приложимите указания на министъра на финансите за третирането на ДДС по оперативните програми.
20. При подаване на искане за авансово плащане или първото искане за междинно плащане БЕНЕФИЦИЕНТЪТ/ПАРТНЬОРЪТ (когато е приложимо) декларира своя статут на регистрирано или нерегистрирано лице по ЗДДС като за целта попълва декларация (*Приложение № 3*). В случай че администрацията/организацията-БЕНЕФИЦИЕНТ/ администрацията, част от която е БЕНЕФИЦИЕНТЪТ/организацията-ПАРТНЬОР, е регистрирано по ЗДДС лице, БЕНЕФИЦИЕНТЪТ представя заедно с декларацията и копие на съответното удостоверение за регистрация по чл. 104 от ЗДДС.
21. БЕНЕФИЦИЕНТЪТ е длъжен да информира УО при промяна на неговия или на ПАРТНЬОРА (когато е приложимо) статут по ЗДДС или при промяна на органите за управление на БЕНЕФИЦИЕНТА/ПАРТНЬОРА в срок до 5 работни дни от настъпване на промяната. В този случай БЕНЕФИЦИЕНТЪТ представя заедно с искането за плащане, подадено след промяната, нова декларация (*Приложение № 3*) и копие на съответното удостоверението за регистрация по чл. 104 от ЗДДС.
22. БЕНЕФИЦИЕНТЪТ включва в искане за плащане към УО невъзстановимия ДДС за доставени стоки и/или услуги по ПРОЕКТА/ФП като допустим за финансиране разход, в случаите когато БЕНЕФИЦИЕНТЪТ/ПАРТНЬОРЪТ (когато е приложимо), не е регистрирано по ЗДДС лице. В този случай БЕНЕФИЦИЕНТЪТ/ПАРТНЬОРЪТ декларира, че няма да упражни правото си на данъчен кредит по чл. 74 или чл. 76 от ЗДДС за налични активи и получени услуги, финансирани по ОПДУ, преди датата на регистрация по ЗДДС, като за целта попълва декларация (*Приложение № 4*). БЕНЕФИЦИЕНТЪТ представя на УО декларацията при подаване на съответното искане за плащане.
23. БЕНЕФИЦИЕНТЪТ включва в искане за плащане към УО невъзстановимия ДДС за доставени стоки и/или услуги по ПРОЕКТА/ФП като допустим за финансиране разход, в случаите когато БЕНЕФИЦИЕНТЪТ/ПАРТНЬОРЪТ (когато е приложимо) е регистрирано по ЗДДС лице. В този случай, БЕНЕФИЦИЕНТЪТ/ПАРТНЬОРЪТ попълва декларация (*Приложение № 4*), която се представя от БЕНЕФИЦИЕНТА на УО при подаване на съответното искане за плащане. За включения в искането за плащане невъзстановим ДДС БЕНЕФИЦИЕНТЪТ представя на УО копия от съответните дневници за покупки за данъчните периоди по чл. 72, ал. 1 от ЗДДС, от които е видно, че БЕНЕФИЦИЕНТЪТ/ПАРТНЬОРЪТ не е ползвал данъчен кредит.
24. БЕНЕФИЦИЕНТЪТ/ПАРТНЬОРЪТ (когато е приложимо), регистрирано по ЗДДС лице, следва да поддържа информация за размера на невъзстановимия ДДС, който се включва като допустим разход по ПРОЕКТА/ФП. БЕНЕФИЦИЕНТЪТ представя информацията относно размера на невъзстановимия ДДС, документирана по начина, предвиден в приложимите указания на министъра на финансите за третирането на ДДС по оперативните програми.
25. БЕНЕФИЦИЕНТЪТ представя на УО документите по ал. 20-24, попълнени от ПАРТНЬОРА, само в случай че в съответното искане за плащане са включени извършени от ПАРТНЬОРА разходи.
26. БЕНЕФИЦИЕНТЪТ/ПАРТНЬОРЪТ (когато е приложимо) се задължава да предприеме всички необходими мерки за избягване на конфликт на интереси, както и да уведоми незабавно УО относно обстоятелство, което предизвиква или може да предизвика подобен конфликт.
27. В срок до един месец от датата на сключване на договора/издаване на заповедта за предоставяне на БФП БЕНЕФИЦИЕНТЪТ представя на УО чрез ИСУН предложение за конкретни членове на екипа на ПРОЕКТА/ФП, заедно с автобиографии на предлаганите лица, в които са описани професионалният опит и квалификацията на всеки член. УО се произнася по предложението в срок до 10 работни дни от получаването му като уведомява БЕНЕФИЦИЕНТА относно одобряването/неодобряването на предложените членове чрез ИСУН в същия срок.
28. В срок до 5 работни дни от получаване на уведомлението по ал. 27 БЕНЕФИЦИЕНТЪТ представя на УО декларации за липса на конфликт на интереси по смисъла на чл. 57, параграф 2 от Регламент (ЕС, Евратом) № 966/2012 (*Приложение № 5*) от всички членове на екипа на ПРОЕКТА/ФП и декларация за нередности (*Приложение № 6*) от ръководителя на ПРОЕКТА/ФП.
29. БЕНЕФИЦИЕНТЪТ е длъжен да представя информация относно изпълнението на ПРОЕКТА/ФП при поискване от УО в определения за целта срок.

### ЧЛЕН 5. СЧЕТОВОДНА ОТЧЕТНОСТ

1. Счетоводната отчетност на ПРОЕКТА/ФП се осъществява от БЕНЕФИЦИЕНТА/ПАРТНЬОРА (когато е приложимо) в съответствие с националното законодателство.
2. Разходите по ПРОЕКТА/ФП следва да бъдат коректно отразени в счетоводната система, която се поддържа от БЕНЕФИЦИЕНТА/ПАРТНЬОРА (когато е приложимо).
3. БЕНЕФИЦИЕНТЪТ/ПАРТНЬОРЪТ (когато е приложимо) гарантира, че данните, посочени във финансовите отчети и исканията за плащане, са точни, резултат са от надеждна счетоводна система и са изготвени на базата на разходни документи, които могат да бъдат проверени до изтичане на сроковете за съхранение на документацията по чл. 11, ал. 1.
4. БЕНЕФИЦИЕНТЪТ представя с всяко искане за междинно и окончателно плащане извлечение от счетоводната система, която той и ПАРТНЬОРЪТ (когато е приложимо) водят, за разходите, включени в искането за плащане.
5. БЕНЕФИЦИЕНТЪТ/ПАРТНЬОРЪТ (когато е приложимо) поддържа отделна счетоводна аналитичност по ПРОЕКТА/ФП по реда, предвиден за извънбюджетните сметки и фондове съгласно националното законодателство.

## раздел ІV. монитОринг, ВЕРИФИКАЦИЯ И КОНТРОЛ

### ЧЛЕН 6. МОНИТОРИНГ И КОНТРОЛ

1. УО осъществява цялостен процес на наблюдение и контрол на физическия и финансов напредък на ПРОЕКТА/ФП, с цел потвърждаване допустимостта на извършените разходи.
2. УО извършва документална проверка на всяко искане за плащане, подадено от БЕНЕФИЦИЕНТА, включително и на придружаващата го документация.
3. УО извършва планови и извънредни проверки на БЕНЕФИЦИЕНТА/ПАРТНЬОРА, включително на мястото на изпълнение на ПРОЕКТА/ФП. УО уведомява БЕНЕФИЦИЕНТА/ПАРТНЬОРА за предстоящата проверка на място не по-късно от 5 работни дни преди началната й дата. По своя преценка УО може да извърши извънредна проверка на място без предварително да уведоми БЕНЕФИЦИЕНТА/ПАРТНЬОРА.
4. БЕНЕФИЦИЕНТЪТ/ПАРТНЬОРЪТ (когато е приложимо) е длъжен да съдейства на представителите на УО, Сертифициращия орган, Одитния орган, Сметната палата, Европейската комисия, Европейската сметна палата, Европейската служба за борба с измамите и други институции, оторизирани за това, да извършват проверки, инспекции и одити по ПРОЕКТА/ФП в съответствие с приложимото национално законодателство и правото на ЕС.
5. БЕНЕФИЦИЕНТЪТ/ПАРТНЬОРЪТ (когато е приложимо) трябва да осигури достъп на представителите на органите, посочени в ал. 4, до активите и информацията по ПРОЕКТА/ФП и до местата, свързани с неговото изпълнение.
6. БЕНЕФИЦИЕНТЪТ/ПАРТНЬОРЪТ (когато е приложимо) осигурява изпълнението на задължението си по ал. 4 и 5, като включва подходящи клаузи в договорите си с изпълнителите по ПРОЕКТА/ФП.
7. За всяка извършена проверка на място по ПРОЕКТА/ФП УО изготвя становище, съдържащо констатации и препоръки, за което уведомява БЕНЕФИЦИЕНТА и ПАРТНЬОРА (когато е приложимо) своевременно.
8. БЕНЕФИЦИЕНТЪТ предоставя на УО копие от заключителния документ/доклад на органите по ал. 4, различни от УО, в срок до 5 работни дни от получаването му от БЕНЕФИЦИЕНТА/ ПАРТНЬОРА (когато е приложимо).

### ЧЛЕН 7. ВЕРИФИЦИРАНЕ НА РАЗХОДИТЕ ОТ УО

1. Разходите по ПРОЕКТА/ФП са допустими, ако са в съответствие с изискванията и условията на ЗУСЕСИФ, ПМС № 119/2014 г. (за разходи, извършени до 4.8.2016 г. включително, доколкото постановлението не противоречи на ЗУСЕСИФ) и ПМС № 189/2016 г. (за разходи, извършени след влизане в сила на постановлението, считано от 5.8.2016 г.), Насоките за кандидатстване по процедурата, тези Общи условия и указанията на УО.
2. Извършените разходи по ПРОЕКТА/ФП, свързани с разработка на нови и/или надграждане функционалността на съществуващи информационни системи и/или регистри в рамките на ПРОЕКТА/ФП, се верифицират текущо, като преди извършване на окончателното плащане по ПРОЕКТА/ФП се осъществява проверка за съответствие с Предварителните условия за допустимост на проекти за е-управление. В случай, че не е налице съответствие с предварителните условия, тези разходи се считат за недопустими и подлежат на възстановяване от БЕНЕФИЦИЕНТА на УО.
3. Разходите по ПРОЕКТА/ФП за закупени хардуер и софтуер, които следва да бъдат прехвърлени и присъединени към Държавния хибриден частен облак (ДХЧО) съгласно Насоките за кандидатстване по процедурата, са допустими, при условие че прехвърлянето към ДХЧО е извършено и отчетено в окончателния технически отчет по ПРОЕКТА/ФП. В случай че прехвърлянето към ДХЧО не е извършено към момента на представяне на окончателния технически отчет, към него следва да е приложено споразумение за прехвърляне на посочения хардуер и софтуер. В споразумението следва да бъдат посочени сроковете и условията за прехвърлянето. Тези разходи се верифицират текущо, като при неизпълнение на посочените условия за допустимост при подаване на окончателния технически отчет, разходите подлежат на възстановяване от БЕНЕФИЦИЕНТА на УО.
4. УО извършва верификация на разходите по реда на Глава пета от ЗУСЕСИФ въз основа на проверка на представените от БЕНЕФИЦИЕНТА отчетни документи съгласно Указанията за е-отчитане чрез ИСУН на проекти и финансови планове по ОПДУ, към съответното искане за плащане, и на проверки на място, когато това е приложимо. УО проверява дали съфинансираните продукти и услуги са доставени и дали разходите, включени в искането за плащане от БЕНЕФИЦИЕНТА, са били заплатени и съответстват на приложимото законодателство, на оперативната програма и на условията за финансиране на ПРОЕКТА/ФП.
5. След приключване на цялостната проверка на представените документи по ал. 4 УО може да изисква от БЕНЕФИЦИЕНТА допълнителни документи и разяснения, като определели срок за представянето им не по-дълъг от един месец.
6. В случай че БЕНЕФИЦИЕНТЪТ не представи в определения от УО срок допълнителните документи или разяснения по ал. 5, съответният разход не се верифицира, като може да бъде включен в следващо искане за плащане.
7. БЕНЕФИЦИЕНТЪТ представя на УО чрез ИСУН цялата документация, свързана с обществена поръчка, възложена след прилагане на процедура по ЗОП или чрез събиране на оферти с обява или покана, както и свързана с избор на изпълнител по реда на Глава четвърта от ЗУСЕСИФ в срок до 15 работни дни от сключване на договор с избрания изпълнител.
8. УО уведомява БЕНЕФИЦИЕНТА относно резултата от процеса по верификация за всеки подаден пакет отчетни документи чрез ИСУН.
9. УО определя и извършва финансови корекции на БФП по ПРОЕКТА/ФП съгласно Раздел ІІІ на Глава пета от ЗУСЕСИФ. При определянето на размера на финансовите корекции се прилага действащото българско законодателство.

## РАЗДЕЛ V. ПЛАЩАНИЯ

### ЧЛЕН 8. ПЛАЩАНИЯ ПО ДОГОВОРА/ЗАПОВЕДТА ЗА ПРЕДОСТАВЯНЕ НА БФП

1. Плащанията по договора/заповедта за предоставяне на БФП се извършват въз основа на искания за плащане, които се представят на УО съгласно Указанията за е-отчитане чрез ИСУН на проекти и финансови планове по ОПДУ.
2. УО извършва авансови плащания по договора/заповедта за предоставяне на БФП както следва:
3. за проекти със срок за изпълнение до 12 месеца – авансово плащане в размер до 20% от стойността на одобрената БФП по ПРОЕКТА.
4. за проекти със срок за изпълнение над 12 месеца:

2.1. първоначално авансово плащане в размер до 5% от стойността на одобрената БФП по ПРОЕКТА, но не повече от 200 000 лв.;

2.2. авансово плащане в размер до 20% от стойността на одобрената БФП по ПРОЕКТА (включително плащането по т. 2.1) след сключването от БЕНЕФИЦИЕНТА и/или ПАРТНЬОРА (когато е приложимо) на договори с изпълнители на обща стойност над 40% от общата стойност на ПРОЕКТА.

1. за ФП – авансови плащания в размер до 30% от планираните разходи за съответната година. Общият размер на всички авансови плащания не може да надхвърля 20% от стойността на одобрената БФП по БЛ.
2. УО отпуска авансово плащане, в случай че за същото е представено адекватно обезпечение, когато такова е предвидено в договора/заповедта за предоставяне на БФП.
3. В договора/заповедта за предоставяне на БФП могат да бъдат определени други размери на авансовите плащания и условия за тяхното извършване. В този случай съответните правила на тези Общи условия, които им противоречат, не се прилагат.
4. УО извършва плащанията по ал. 2 в двуседмичен срок от получаване на искането за авансово плащане при наличие на разполагаем лимит по десетразрядния код на УО. Когато БЕНЕФИЦИЕНТЪТ не е приложил документи, необходими за извършване на авансовото плащане, или не представи обезпечение (ако е приложимо), УО го поканва да ги представи. Срокът за извършване на авансово плащане спира да тече до датата на представянето им.
5. Междинни плащания и окончателно плащане се извършват след верифициране от УО на действително извършени и платени от БЕНЕФИЦИЕНТА и/или ПАРТНЬОРА (когато е приложимо) разходи с цел потвърждаване на допустимостта им и при наличие на физически и финансов напредък по проекта. Плащането се извършва в 90-дневен срок от постъпване на съответното искане за плащане при наличие на разполагаем лимит по десетразрядния код на УО. Срокът за извършване на плащането спира да тече до представянето на документите/разясненията по чл. 7, ал. 5, но общо за не повече от един месец.
6. Общият размер на авансовото и междинните плащания по ПРОЕКТА/ФП, не може да надхвърля 80% от стойността на одобрената БФП по ПРОЕКТА/ФП. В предвидените в приложимото национално законодателство случаи УО може да определи и по-висок общ размер на авансовите и междинни плащания.
7. Размерът на окончателното плащане се изчислява от УО, като от общо верифицираните допустими разходи по ПРОЕКТА/ФП се приспаднат извършените авансови и междинни плащания.
8. Общата сума на всички плащания по ПРОЕКТА/ФП извършвани от УО, не може да надвишава максималния размер на БФП, посочен в договора/заповедта за предоставяне на БФП.

## раздел VІ. ИЗМЕНЕНИЕ И/ ИЛИ ДОПЪЛНЕНИЕ НА ДОГОВОРа/ ЗАПОВЕДТА ЗА ПРЕДОСТАВЯНЕ НА БФП. ИЗМЕНЕНИЕ И/ИЛИ ДОПЪЛНЕНИЕ НА ПРОЕКТА. АКТУАЛИЗАЦИЯ НА ФП. ПРЕКРАТЯВАНЕ НА ДОГОВОРа/ ФИНАНСИРАНЕТО НА ПРОЕКТА/ФП

### ЧЛЕН 9. ИЗМЕНЕНИЕ И/ИЛИ ДОПЪЛНЕНИЕ НА ДОГОВОРА/ЗАПОВЕДТА ЗА ПРЕДОСТАВЯНЕ НА БФП. ИЗМЕНЕНИЕ И/ИЛИ ДОПЪЛНЕНИЕ НА ПРОЕКТА. АКТУАЛИЗАЦИЯ НА ФП.

1. Изменения и/или допълнения на договора за предоставяне на БФП и ПРОЕКТА/ФП се извършват по инициатива на УО или по искане на БЕНЕФИЦИЕНТА (*Приложение № 7*) по взаимно съгласие на страните.
2. Измененията и/или допълненията по ал. 1 се извършват чрез сключването на допълнителни споразумения към договора в писмена форма, освен в случаите по ал. 13.
3. Изменения и/или допълнения на заповедта за предоставяне на БФП се извършват от Ръководителя на УО в случаите, предвидени в този член.
4. Изменения и/или допълнения по ал. 1 на ПРОЕКТА по искане на БЕНЕФИЦИЕНТА се извършват чрез подаване на искането (*Приложение № 7*) до УО чрез ИСУН. Искането се подписва от законния представител на БЕНЕФИЦИЕНТА или оправомощено от него лице. БЕНЕФИЦИЕНТЪТ следва да представи ясно описание на предлаганите промени, обосновка за необходимостта от извършването им и очакваните ефекти от тях. В случаите, когато се иска извършването на промени във формуляра за кандидатстване, се представя актуализиран формуляр във формат MS Word, като при необходимост БЕНЕФИЦИЕНТЪТ представя исканите изменения и/или допълнения в режим „Проследяване на промените“. БЕНЕФИЦИЕНТЪТ задължително посочва датата, от която предлага да се считат одобрени исканите промени.
5. ФП се актуализира ежегодно въз основа на извършена от БЕНЕФИЦИЕНТА оценка на изпълнението на плана или при настъпили обстоятелства, които водят до промяна в размера на необходимия финансов ресурс. Актуализацията на ФП се извършва по инициатива на БЕНЕФИЦИЕНТА чрез подаване на искане за актуализация (*Приложение № 7*), съдържащо описание на предлаганите промени във формуляра за кандидатстване (при необходимост) и актуализиран ФП. Искането се подава до УО чрез ИСУН. Искането се подписва от законния представител на БЕНЕФИЦИЕНТА или оправомощено от него лице. БЕНЕФИЦИЕНТЪТ следва да представи ясно описание на исканата актуализация, обосновка за необходимостта от извършването й и очакваните ефекти от нея. В случаите, когато се иска извършването на промени във формуляра за кандидатстване, при необходимост БЕНЕФИЦИЕНТЪТ ги представя в режим „Проследяване на промените“ във формат MS Word. БЕНЕФИЦИЕНТЪТ задължително посочва датата, от която предлага да се считат одобрени исканите промени.
6. При искане за промяна относно предвидените в ПРОЕКТА/ФП разходи заедно с искането по ал. 1/ал. 5. БЕНЕФИЦИЕНТЪТ представя и актуализирана финансова обосновка на бюджета на ПРОЕКТА/ФП.
7. При искане за промяна относно членовете на екипа на ПРОЕКТА/ФП заедно с искането по ал. 1/ал. 5. БЕНЕФИЦИЕНТЪТ представя и автобиографии на предлаганите членове на екипа, в които са описани професионалният опит и квалификацията им. БЕНЕФИЦИЕНТЪТ представя декларациите по чл. 4, ал. 28, подписани от одобрените от УО членове на екипа в срок до 5 работни дни от получаване на уведомлението от УО относно одобряването им.
8. След подаване на искането по ал. 1/ал. 5 за изменение на ПРОЕКТ/ФП, включващ дейности, свързани с електронно управление, информационни и комуникационни технологии, по преценка на УО БЕНЕФИЦИЕНТЪТ представя документ, удостоверяващ, че промяната е съгласувана от председателя на Държавна агенция „Електронно управление“ (когато е приложимо).
9. Увеличаване на общия размер на БФП по ПРОЕКТА/ФП е допустимо само при наличието на свободен финансов ресурс по съответната процедура за БЕНЕФИЦИЕНТА и следва да е обвързано с увеличаване на целевите стойности на индикаторите и/или с очакваните резултати/ефекти по ПРОЕКТА/ФП.
10. УО се произнася по искането по ал. 1/ал. 5 в срок до 20 работни дни от датата на получаването му. В случаите, когато за одобряването на промяната е необходимо представянето на документ от друг орган или организация, срокът за произнасяне на УО спира да тече до представянето му. УО уведомява чрез ИСУН БЕНЕФИЦИЕНТА относно одобряването/неодобряването на исканите промени в същия срок като при неодобряването им уведомлението съдържа мотиви. Датата, от която исканите от БЕНЕФИЦИЕНТА промени се считат за одобрени се посочва в уведомлението от УО, както и в допълнителното споразумение към договора/заповедта за изменение на заповедта за предоставяне на БФП (когато е приложимо).
11. При установени нередовности, непълноти и/или несъответствия в искането по ал. 1/ал. 5, УО може да поиска тяхното отстраняване или допълнителни документи/ разяснения, като посочи срок за отстраняването/ представянето им. В тези случаи срокът по ал. 10. спира да тече до датата на получаване на изисканите документи/разяснения или коригираното искане.
12. УО може да отхвърли искането по ал. 1/ал. 5, в случай че БЕНЕФИЦИЕНТЪТ не изпрати исканите документи/разяснения или коригирано искане за промяна в указания срок, или същите са непълни и/или не са в съответствие с изискванията на УО.
13. Всяко изменение на ПРОЕКТА/актуализация на ФП води до задължително изменение и/или допълнение на договора/заповедта за предоставяне на БФП, освен в случаите на:
14. промяна в членовете на екипа на ПРОЕКТА/ФП;
15. прехвърляне на средства в рамките на един бюджетен раздел или прехвърляне на средства между бюджетните раздели в размер до 15% от договорения размер на всеки от тях, без да се изменя общата стойност на ПРОЕКТА/БЛ;
16. изменение в графика за изпълнение на дейностите по ПРОЕКТА, без да се изменя общия срок за изпълнение на ПРОЕКТА;
17. други несъществени изменения на ПРОЕКТА/ФП, които не засягат планираните резултати/индикатори по проекта и общия размер на БФП, по преценка на УО.
18. Във връзка с ефективното управление на свободния финансов ресурс по ОПДУ БЕНЕФИЦИЕНТЪТ е длъжен, след сключването на договор за обществена поръчка, възложена след прилагане на процедура по ЗОП, или след сключването на договор по реда на Глава четвърта от ЗУСЕСИФ, за изпълнение на дейност по ПРОЕКТА/ФП на стойност по-ниска с повече от 10% от прогнозната му стойност, заложена в бюджета на ПРОЕКТА/ФП, да предприеме необходимите действия за изменение на ПРОЕКТА/ФП с оглед оптимизиране на неговия бюджет в срок до шест месеца от датата на сключването на съответния договор.

## ЧЛЕН 10. ПРЕКРАТЯВАНЕ НА ДОГОВОРА/ ПРЕКРАТЯВАНЕ НА ФИНАНСИРАНЕТО НА ПРОЕКТА/ФП

1. Договорът за предоставяне на БФП се прекратява при наличие на някое от основанията, посочени в него.
2. Прекратяване на финансирането на ПРОЕКТ/ФП се извършва със заповед/прекратяване на договора за предоставяне на БФП по инициатива на БЕНЕФИЦИЕНТА или УО, чрез официална кореспонденция.
3. При прекратяване на договора за предоставяне на БФП се сключва споразумение между БЕНЕФИЦИЕНТА и УО, с което се уреждат отношенията между страните, свързани с отчитането и финансирането на ПРОЕКТА/ФП.
4. В случаите, в които БФП е предоставена със заповед, финансовите отношения между УО и БЕНЕФИЦИЕНТА, възникнали вследствие на предсрочното прекратяване на финансирането на ПРОЕКТА/ФП се считат за уредени в деня на извършване на окончателното плащане от УО на БЕНЕФИЦИЕНТА (когато е приложимо) или респективно в деня, в който БЕНЕФИЦИЕНТЪТ възстанови дължимите на УО суми (когато е приложимо).

## Раздел VІІ. оДИТНА ПЪТЕКА

### ЧЛЕН 11. ОДИТНА ПЪТЕКА, СЪХРАНЕНИЕ И ПРЕДОСТАВЯНЕ НА ДОКУМЕНТИ

1. БЕНЕФИЦИЕНТЪТ/ПАРТНЬОРЪТ (когато е приложимо) съхранява всички разходооправдателни документи, свързани с изпълнението на ПРОЕКТА/ФП, в съответствие с чл. 140 на Регламент (ЕС) № 1303/2013, за период от три години, считано от 31 декември на годината, в която БЕНЕФИЦИЕНТЪТ е подал документите, свързани с окончателното отчитане на ПРОЕКТА/ФП. УО уведомява БЕНЕФИЦИЕНТА, в случаите когато е необходимо този срок да бъде удължен.
2. БЕНЕФИЦИЕНТЪТ/ПАРТНЬОРЪТ (когато е приложимо) следва да създаде и поддържа одитна следа, съгласно минималните изисквания на чл. 25 от Делегиран регламент (ЕС) № 480/2014, която да позволява извършването на последващ контрол, проверка, одит и оценка от всички заинтересовани страни, участващи в процеса на управление и контрол на средствата по Програмата.
3. Документите се съхраняват под формата на оригинали или заверени копия на оригиналите или на общоприети носители на информация, включително електронни версии на оригинални документи или документи, съществуващи единствено в електронна версия.
4. БЕНЕФИЦИЕНТЪТ поддържа актуален регистър, съдържащ информация за местонахождението на оригиналните документи по ПРОЕКТА/ФП и отговорното лице за тяхното съхранение. Регистърът се представя на УО при подаване на искане за междинно и окончателно плащане.

## Раздел VІІІ. НЕРЕДНОСТИ И ВЪЗСТАНОВЯВАНЕ НА СРЕДСТВА

### ЧЛЕН 12. НЕРЕДНОСТИ

1. БЕНЕФИЦИЕНТЪТ/ПАРТНЬОРЪТ (когато е приложимо) се задължава да прилага всички необходими мерки за превенция на нередности по смисъла на чл. 2, т. 36 и 38 от Регламент (ЕС) № 1303/2013 в срока за изпълнение на ПРОЕКТА/ ФП.
2. БЕНЕФИЦИЕНТЪТ/ПАРТНЬОРЪТ (когато е приложимо) се задължава незабавно да подаде сигнал към УО за нередност, когато е установил или има подозрение, че е била извършена такава.
3. При установяване на допусната нередност при изпълнението на ПРОЕКТ/ ФП, УО я администрира съгласно предвидената процедура за администриране на нередности в Наръчника за изпълнение на Оперативна програма „Добро управление” и приложимото национално законодателство.
4. При случаи на установени нередности или данни за такива УО има право да не верифицира съответния разход или да спре плащанията, свързани с него, до изясняване на обстоятелствата, свързани с нередността, за което уведомява БЕНЕФИЦИЕНТА писмено.
5. УО може да даде предписания, съдържащи задължителни корективни мерки и краен срок за тяхното изпълнение от БЕНЕФИЦИЕНТА, в срок до 15 работни дни от установяването на нередността. БЕНЕФИЦИЕНТЪТ е длъжен да спазва дадените му предписания и да изпълни всички предвидени корективни мерки в сроковете и по начина, указани от УО.

### ЧЛЕН 13. ВЪЗСТАНОВЯВАНЕ НА СРЕДСТВА ОТ БЕНЕФИЦИЕНТА НА УО

1. В случай че БЕНЕФИЦИЕНТЪТ установи недължимо платени и надплатени суми, както и неправомерно получени или неправомерно усвоени средства по ОПДУ, той уведомява УО незабавно след установяването им.
2. При установяване от УО на недължимо платени и надплатени суми, както и на неправомерно получени или неправомерно усвоени средства по ПРОЕКТА/ ФП се прилага действащото национално законодателство.
3. Задължението за БЕНЕФИЦИЕНТА да възстанови недължимо платени и надплатени суми, както и неправомерно получени или неправомерно усвоени средства по ПРОЕКТА/ФП, възниква дори и когато установяването им е извършено след тяхното верифициране/ сертифициране.
4. Когато е изпратена покана за доброволно възстановяване от УО и БЕНЕФИЦИЕНТЪТ не е възстановил дължимата сума в срока, определен в поканата, той дължи законната лихва за просрочените задължения.
5. В случай че БЕНЕФИЦИЕНТЪТ не изпълни доброволно задължението за възстановяване, УО пристъпва към способите за възстановяване, предвидени в приложимото национално законодателство.
6. В случаите когато не е възможно дължимите от БЕНЕФИЦИЕНТА средства да бъдат възстановени чрез способите по ал. 5, недължимо платените, надплатените суми, неправомерно получените или неправомерно усвоени средства по ОПДУ, се възстановяват в съответствие с разпоредбите на приложимото национално законодателство и правото на ЕС.
7. БЕНЕФИЦИЕНТЪТ възстановява по банковата сметка на УО лихви, генерирани от префинансирането (лихви, генерирани по банковата сметка на БЕНЕФИЦИЕНТА).
8. Всички дължими суми от БЕНЕФИЦИЕНТА се възстановяват на УО по сметката на УО, посочена в поканата за доброволно възстановяване.

## Раздел ІХ. ИНФОРМИРАНЕ И КОМУНИКАЦИЯ

### ЧЛЕН 14. ОСИГУРЯВАНЕ НА ИНФОРМАЦИЯ И КОМУНИКАЦИЯ

1. БЕНЕФИЦИЕНТЪТ е длъжен да изпълнява всички мерки за информация и комуникация в съответствие с разпоредбите на Приложение XII от Регламент (ЕС) № 1303/2013, Единния наръчник[[10]](#footnote-11) на бенефициента за прилагане на правилата за информация и комуникация 2014-2020 г. и ПРОЕКТА/ФП.
2. Във всеки документ/материал, свързан с изпълнението на ПРОЕКТА/ФП, който се използва за обществеността или за участниците в ПРОЕКТА/ФП, се посочва, че ПРОЕКТЪТ/БЛ се осъществява с финансовата подкрепа на Оперативна програма „Добро управление“, съфинансирана от Европейския съюз чрез Европейския социален фонд.
3. УО следи за изпълнение на задълженията по ал. 1 и 2 от БЕНЕФИЦИЕНТА като при неизпълнение на задължителните мерки за информация и комуникация може да извърши финансова корекция на предоставената БФП.

**Раздел X. ПРАВО НА СОБСТВЕНОСТ**

### ЧЛЕН 15. ПРАВО НА СОБСТВЕНОСТ ВЪРХУ РЕЗУЛТАТИТЕ И АКТИВИТЕ ПО ПРОЕКТА/ФП

БЕНЕФИЦИЕНТЪТ/ПАРТНЬОРЪТ (когато е приложимо) е длъжен да включва клаузи в договорите с изпълнители на дейности по ПРОЕКТА/ФП за придобиване от него на правото на собственост върху резултатите от ПРОЕКТА/ФП и върху разработените/изработените/закупените при изпълнението на ПРОЕКТА/ФП активи (когато е приложимо)

## Раздел ХІ. ИЗМЕНЕНИЯ И ДОПЪЛНЕНИЯ НА ОБЩИТЕ УСЛОВИЯ

### ЧЛЕН 16. ИЗМЕНЕНИЯ И ДОПЪЛНЕНИЯ НА ОБЩИТЕ УСЛОВИЯ И ВЛИЗАНЕТО ИМ В СИЛА

(1) УО има правото по всяко време едностранно да изменя и/или допълва Общите условия.

(2) УО публикува изменените и/или допълнени Общи условия в срок до пет работни дни от датата на утвърждаването им в секцията на ОПДУ на Единния информационен портал: [www.eufunds.bg](http://www.eufunds.bg), като същевременно уведомява Бенефициента по електронен път.

(3) Измененията и допълненията на Общите условия имат сила за Бенефициента от датата на уведомлението по ал. 2.

(4) При изменянето и/или допълването на Общите условия не се издава заповед за изменение на заповедта/не се сключва допълнително споразумение към договора за предоставяне на БФП по ПРОЕКТА/БЛ.

## ПРИЛОЖЕНИЯ

|  |  |  |
| --- | --- | --- |
| Приложение № 1 | към чл. 2, ал. 1 | Прогноза за предстоящи искания за плащания към УО на ОПДУ (образец) |
| Приложение № 2 | към чл. 4, ал. 2 | Декларация на бенефициента (образец) |
| Приложение № 3 | към чл. 4, ал. 20 и 21 | Декларация относно статута по ЗДДС (образец) |
| Приложение № 4 | към чл. 4, ал. 22 и 23 | Декларация относно невъзстановимия ДДС (образец) |
| Приложение № 5 | към чл. 4, ал. 28 | Декларация за липса на конфликт на интереси (образец) |
| Приложение № 6 | към чл. 4, ал. 28 | Декларация за нередности (образец) |
| Приложение № 7 | към чл. 9, ал. 1, 4 и 5 | Искане за промени (образец) |

1. Тези Общи условия се прилагат към договори/ заповеди за предоставяне на БФП, сключени/ издадени на основание чл. 5, ал. 1 и чл. 28, ал. 2, т. 5/ чл. 29, ал. 2, т. 4 от Постановление № 107 на МС от 10.05.2014 г. за определяне на реда за предоставяне на безвъзмездна финансова помощ по програмите, съфинансирани от Европейския фонд за регионално развитие, Европейския социален фонд, Кохезионния фонд на Европейския съюз и Европейския фонд за морско дело и рибарство за периода 2014 – 2020 г. [↑](#footnote-ref-2)
2. Когато бенефициентът е звено в рамките на по-голяма административна структура, задълженията за бенефициента съгласно Общите условия възникват за тази структура и съответните компетентни звена в нея във всички случаи, когато конкретното задължение не може да бъде изпълнено пряко от определеното в договора/заповедта за предоставяне на БФП звено-бенефициент. [↑](#footnote-ref-3)
3. Бенефициентът следва да се запознае с приложимите правни актове по ОПДУ, списък на които е публикуван в секцията на ОПДУ на Единния информационен портал: www.eufunds.bg, раздел „Наръчници, ръководства, правила“. [↑](#footnote-ref-4)
4. Хоризонталните принципи, приложими към ОПДУ, са Насърчаване на равенството между мъжете и жените и недопускане на дискриминация, Партньорство и Устойчиво развитие. [↑](#footnote-ref-5)
5. Указанията за е-отчитане чрез ИСУН на проекти и финансови планове по ОПДУ са публикувани в секцията на ОПДУ на Единния информационен портал: www.eufunds.bg, раздел „Наръчници, ръководства, правила“. [↑](#footnote-ref-6)
6. За спазването на хоризонталния принцип за **Насърчаване на равенството между мъжете и жените и недопускане на дискриминация** се отчитат данни за участниците в ПРОЕКТА/ФП, в разбивка по пол, съгласно Приложение I на Регламент (ЕС) № 1304/2013 (когато е приложимо) и се предоставя информация относно осигуряването на достъпност на хората с увреждания чрез изпълнението на дейностите по ПРОЕКТА/ФП (когато е приложимо).

   За спазването на хоризонталния принцип за **Партньорство** се отчитат проведени консултации със заинтересованите страни, обществени обсъждания и др.

   За спазването на хоризонталния принцип за **Устойчиво развитие** се отчитат дейности за: подпомагане на развитието на екологосъобразна администрация (работа без използване на хартия, „зелени“ обществени поръчки и др.), управление на отпадъците, изграждане на по-конкурентоспособна нисковъглеродна икономика, в която ресурсите се използват по ефикасен и устойчив начин, предотвратяване на загубата на биоразнообразие, подобряване на условията за бизнес и др. [↑](#footnote-ref-7)
7. Данните за участниците по ОПДУ се събират и отчитат съгласно Указанията за е-отчитане чрез ИСУН на проекти и финансови планове по ОПДУ. [↑](#footnote-ref-8)
8. При включване на разходи за организация и управление в искане за плащане към УО бенефициентът следва да съблюдава текущо спазването на ограниченията на размера на тези разходи, предвидени в Насоките за кандидатстване по процедурата и проекта/ФП. [↑](#footnote-ref-9)
9. Наръчникът на индикаторите по ОПДУ и метаданните по индикаторите на ниво оперативна програма са публикувани в секцията на ОПДУ на Единния информационен портал: www.eufunds.bg, раздел „Наръчници, ръководства, правила“. [↑](#footnote-ref-10)
10. Единният наръчник на бенефициента за прилагане на правилата за информация и комуникация 2014-2020 г. е публикуван на Единния информационен портал: www.eufunds.bg, в секцията „Програмен период 2014-2020“, раздел „Национална комуникационна стратегия“. [↑](#footnote-ref-11)